Ponta, despre închiderea piețelor: "Poate că e vorba de prostie, de incompetență“. De ce a votat pentru redeschiderea lor.
Victor Ponta, președinte PRO România, îți explică ce argument are pentru votul pro deschiderea piețelor. Ponta e de părere că prin asfel de decizii "distrugi producătorii români, o mulțime de oameni care trăiesc din această activitate. Iată ce propune Victor Ponta pentru ca piețele să funcționeze în condiții de siguranță.
I-ai trimis în Parlament să rezolve orice problemă ai avea în numele tău. Azi, s-au ocupat de piețe. Iată cum și mai ales, de ce, au făcut-o.Spre exemplu, Victor Ponta, președinte PRO România, îți explică ce argument are pentru votul pro deschiderea piețelor: "Cred că este o măsură total greșită, pe care guvernul a luat-o, și cred că ar fi trebuit ca domnul Orban să meargă personal într-o piață din București să vadă că ceea ce el pretinde – să stea afară comercianții, în frig, cu tarabele în stradă, este ceva total impracticabil. Guvernul, când ia decizii, trebuie să se gândească și dacă se pot aplica. Nu se pot aplica“.Ponta e de părere că prin asfel de decizii "distrugi producătorii români, o mulțime de oameni care trăiesc din această activitate, ne afectezi pe noi, pe toți, pe consumatori, și ne obligi să ne ducem într-un supermarket, unde pericolul de infectare este cel puțin egal“. "Sper ca președintele Iohannis, mâine, să promulge legea. Propunerea Guvernului a fost total greșită și nu am auzit pe nimeni care să o mai susțină. Cred că pur și simplu, nu știu, poate că e și un scenariu de a distruge producătorii români, poate că e vorba de prostie, de incompetență. Important este că azi Parlamentul a reparat această greșeală. Domnul Iohannis ar trebui să promulge legea mâine“, mai spune Ponta.Iată ce propune Victor Ponta pentru ca piețele să funcționeze în condiții de siguranță: "Eu am fost în piață și am văzut că cel de acolo respectau regulile: aveau măști, dezinfectant, nu mai puteai să pui mâna pe fructe, pe legume. Pui niște condiții, ceri să se respecte, iar dacă cineva nu le respectă îl sancționezi“.